da de da de da de fi en en en sv da nl de bar da da da da fr da da da da da da da da da da da da da da da de da de de da da es da da it da de
Venskabslege i Vesterland | Dansk Skoleforening for Sydslesvig e.V.
Eleverne på Sild fik en helt særlig dag, hvor de kom tættere på hinanden.
VESTERLAND. Vesterland-Kejtum Danske Skole gennemførte i starten af december en trivselsdag.
- Det har været vigtig for os, at eleverne beskæftiger sig med emnet. Forud for trivselsdagen har alle klasser haft trivsel og venskab som tema i en del af timerne, siger skoleleder Lisbet Mikkelsen Buhl.
På selve dagen stod det så på en masse trivselslege.
- Der har været fælles samling og velkomst og bagefter en inddeling i grupper på tværs af klasserne. I grupperne byggede eleverne så for eksempel et tårn af spaghetti og marshmallows.
Derefter var der forskellige aktiviteter på hele skolen: Der blev malet venskabsbilleder, løst lego-opgaver, der var børneyoga og wellness.
- Dagen var en succes. Vi har fået positive tilbagemeldinger fra eleverne, som har rigtig meget lyst til at gentage det, siger Lisbet Mikkelsen Buhl.
Møde med de små
Tay Dobrot fra 7. Klasse er enig.
- Det var godt at møde kammeraterne fra de mindre klasser. Det var os ældre elever, der havde ansvar for grupperne, fortæller han.
- Vi har lært meget om trivsel, siger han.
De ældste elever bagte også »Venskabsboller«, som alle eleverne spiste som afslutning mens de sang venskabssange.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg